Têgêrayîşê Cinîyan ê Kurdan ê Fransa (TJK-F) çarçewa çalakîyanê 8ê Adare de pêramotişêk serûber kerd. Pêramotişê 'Destê ma serê mîyaneyê ma de yo' yê Asliye Fîlîz Merkezê Komelê Demokratîkî yê Kurdan ê Parisî de 1ê adare ra nata hetê sîyasetmedar, rojnameger û kurdîstanijan ra yeno zîyaret kerdene.
Rojnamegerê tirkî Can Dundar, TJK-E ra xeylêk cinîyan û Temsîlkara Şaredarîya Parisî Patrice Laorence pêramotiş zîyaret kerd. Pêramotiş heta 10ê adare akerde yo.
Patriceya ke pêramotiş zîyaret kerd vat: ''Seba zerrîgermîye Têgêrayîşê Cinîyan ê Kurdan rê, seba nê pêramotişî hunermende Asliye Fîlîz rê û xoverdayîşê cinîyan ê kurdan rê sipas kena. Ganî her kes nê pêramotişî zîyaret bikero.''
